C 253/6
BG
Официален вестник на Европейския съюз
18.7.2023 г.
Резюме на становището на Европейския надзорен орган по защита на данните относно предложението за регламент на Европейския парламент и на Съвета относно трансферa на производства по наказателни дела (2023/C 253/04) [Пълният текст на настоящото становище може да се намери на английски, френски и немски език на уебсайта на ЕНОЗД https://edps.europa.eu] На 5 април 2023 г. Комисията публикува предложение за Регламент на Европейския парламент и на Съвета относно трансфера на производства по наказателни дела.
ЕНОЗД напълно подкрепя целта на Комисията да предвиди общи правила за трансфер на производства по наказателни дела от една държава членка в друга, за да се води ефикасна борба с трансграничната престъпност и да се гарантира, че найподходящата държава членка разследва или преследва дадено престъпление.
ЕНОЗД също така приветства пояснението в предложението, че бъдещият регламент ще бъде правното основание за обмена на лични данни между държавите членки за трансфер на производства по наказателни дела в съответствие с член 8 и член 10, буква а) от Директива (ЕС) 2016/680 на Европейския парламент и на Съвета (1).
ЕНОЗД все така приканва законодателя да изясни ролите и отговорностите на централните органи съгласно настоящото предложение, както и препратките към правната рамка за защита на данните.
1.
ВЪВЕДЕНИЕ
1.
На 5 април 2023 г.
Европейската комисия публикува предложение за регламент на Европейския парламент и на Съвета относно трансфера на производства по наказателни дела (2) („предложението“).
2.
Целта на предложението е да се приеме нов инструмент за трансфер на производства по наказателни дела между държавите членки, за: (1) подобряване на ефективното и правилно правораздаване в ЕС; 2) подобряване на зачитането на основните права в процеса на трансфер на производства по наказателни дела; 3) подобряване на ефективността и правната сигурност на трансфера на производства по наказателни дела; 4) създаване на възможности за трансфер на производства по наказателни дела, когато това е в интерес на правосъдието, но понастоящем не е възможно между държавите членки, и намаляване на явлението безнаказаност (3).
3.
Тази инициатива беше включена в работната програма на Комисията за 2022 г (4). и е част от стратегията на ЕС за борба с организираната престъпност за периода 2021—2025 г (5)..
4.
Настоящото становище на ЕНОЗД се издава в отговор на консултация на Европейската комисия от 5 април 2023 г. съгласно член 42, параграф 1 от Регламента относно защитата на данните на Европейския съюз (6).
ЕНОЗД приветства позоваването на тази консултация в съображение 62 от предложението.
Във връзка с това ЕНОЗД също така отбелязва със задоволство, че с него вече са проведени неофициални консултации съгласно съображение 60 от Регламента относно защитата на данните от Европейския съюз.
(1) Директива (ЕС) 2016/680 на Европейския парламент и на Съвета от 27 април 2016 година относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета (ОВ L 119, 4.5.2016 г., стр. 89).
(2) COM(2023) 185 final.
(3) Вж. стр. 3 от обяснителния меморандум.
(4) https://commission.europa.eu/system/files/2023-01/cwp2022_en.pdf (5) Съобщение от Комисията относно стратегията на ЕС за борба с организираната престъпност за периода 2021—2025 г., COM(2021) 170.
(6) Регламент (ЕС) 2018/1725 на Европейския парламент и на Съвета от 23 октомври 2018 година относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).